
П Р О Г Р А М А

ЗА

УПРАВЛЕНИЕ   НА ОБЩИНАТА

ЗА МАНДАТ 2015 – 2019 година
Разработена в  съответствие с изискванията на чл. 44, ал. 5 от Закона за местното самоуправление и местната администрация 
гр. Ардино, 2016 г.
І. ВЪВЕДЕНИЕ
На проведените избори за кмет на община, кметове на кметства и общински съветници на 25.10.2015 година, кандидатът на партия „Движение за права и свободи“ за кмет на община Ардино получи 78% от гласовете на общинските избиратели.
Ръководейки се от основните принципи на Европейския съюз и законодателството на Република България ще бъдат положени усилия за по-нататъшния просперитет на община Ардино.

Като изключително успешен мандат се характеризира периодът  2011-2015 година. Реализирани бяха значими инвестиционни проекти по Оперативните програми на ЕС, Програмата за развитие на селските райони, националните програми и други.

В резултат на успешния мандат и натрупания положителен опит в управлението на общината, за мандат 2015-2019 сме си поставили следните цели:
ІІ. ОСНОВНИ ЦЕЛИ
● Подобряване и укрепване на административния капацитет на общинска администрация и звената за разширяване на услугите на гражданите и повишаване на тяхното качество. Въвеждане на система за предоставяне на публични услуги при спазване на принципите на законност, прозрачност и достъпност.

● Създаване на условия за делегиране на правомощия и ресурси към структурите в общината - кметства, заведения за услуги, неправителствени организация за привличане на повече съмишленици и участници в развитието на услугите. Доближаване на услугите до потребителите при ефективен административен и граждански контрол. 

● Подобряване на взаимодействието с Общинския съвет с приемане на стратегически програми, планове и наредби и осигуряване на условия за тяхната реализация; по-рационално и ефективно придобиване, управление и разпореждане на общинската собствeност и инфраструктура.

● Създаване на условия по-ефективно усвояване на финансови средства от фондовете на Оперативните програми на Европейския съюз. Реализиране на дейностите посочени в общинския план за развитие (2014-2020), Интегрирания план за обновяване на гр. Ардино и Общия устройствен план на община Ардино.
● Създаване на модел за публично-частно партньорство между общината, физическите и юридическите лица с цел по-добро управление и стопанисване на инфраструктурата на територията на общината.

● Разходване на финансовите средства от бюджета на общината при спазване на принципите за законосъобразност, целесъобразност, прозрачност и публичност. Стриктно спазване на изискванията на Закона за обществените поръчки, Закона за публичните финанси, Закона за държавния бюджет и др.
● Въвеждане на антикорупционни политики и мерки за недопускане на конфликт на интереси. Развитие на адекватна и надеждна вътрешна система за финансово управление и контрол за икономично, ефикасно и ефективно планиране, разходване и отчитане на средствата от общинския бюджет.

● Осъществяване на трансгранично сътрудничество, устойчиво развитие и сътрудничество с общини от държави-членки на Европейския съюз. 

● Подобряване, координиране и насочване на дейностите със специализираните изпълнителни органи, спазване на обществения ред и всички дейности, които произтичат от чл. 44 от ЗМСМА.

● Подпомагане на дейността на малкия и среден бизнес, земеделските производители и други в съответствие със законовите правомощия, с цел разкриване на нови работни места и привличане на инвестиции. Изготвяне, запазване и по-нататъшно развитие на програмите за заетост и структурно развитие. 

● Създаване на предпоставки за развитие и по-качествено обслужване в сферите на: 

    - доболничната и болнична медицинска помощ,    

    - предучилищните заведения,

    - средното образование,

    - културата, спорта и туризма,

    - социалното обслужване на населението.

● Разширяване и създаване на инфраструктурата по опазване на компонентите на околната среда. Запазване на екологичното равновесие, създаване на качествена жизнена среда, поддържане и подобряване на хигиената и чистотата в населените места.

ІІІ. ОСНОВНИ ПРИОРИТЕТИ ЗА РАЗВИТИЕ НА ОБЩИНА АРДИНО
Техническа инфраструктура

Екология

●  Реализиране на инвестиционен проект „Интегриран проект за подобряване и разширяване на водоснабдителната и канализационна мрежа гр. Ардино“. Предвижда се изграждане на нова канализационна водопроводна мрежа, изграждане на пречиствателна станция за отпадъчни води. 

●  Интегриран проект за устойчиво управление на водите в с. Бял извор.
●  Изграждане на канализация за отпадъчни води в с. Жълтуша.
●  Изграждане на водопроводна и канализационна мрежа в с. Падина.
● Изграждане на канализации и смяна на водопроводна мрежа в  селата  Млечино, Горно Прахово и Боровица.
●  Приключване на корекцията на р. Ардинска.
● Водоснабдяване на група населени места: Долно Прахово, Дедино, Горно Прахово, както и населените места, където има режимно подаване на вода.
● Реализиране на инвестиционен проект „Подобряване на туристическата инфраструктура на курортно-туристическия комплекс „Белите брези“. 
● Реализиране на проекта за претоварна станция в с. Светулка. Изграждане на инсталация за разделяне на твърди битови отпадъци с цел намаляване на количеството им, разходите и такса смет.

Енергийна ефективност
• Смяна на горивата и енергоизточниците в сградите публична общинска собственост, общински училища, детски градини и други в гр. Ардино и селата Жълтуша, Падина, Горно Прахово, Млечино, Боровица.
• Смяна на уличното осветление на територията на общината с енергоспестяващо осветление.
• Саниране на многофамилни жилищни сгради в гр. Ардино.
• Изграждане, реконструкция и рехабилитация на общинската пътна мрежа на територията на общината. 

• Благоустрояване на населените места на територията на общината.

• Обособяване и изграждане на индустриална зона в гр. Ардино.

• Организиране на спасителни и неотложни аварийно-възстановителни работи за преодоляване на последиците от природните бедствия.

Социална сфера

Образование
• Оптимално функциониране на мрежата на общинските училища и детски градини.
• Поддържане, ремонт и модернизиране на сградите на детските заведения и училища.
• Изготвяне на образователни проекти за кандидатстване по ОП „Наука и образование за интелигентен растеж“ за повишаване на качеството на образованието, извънкласните и извънучилищни дейности.

• Създаване на условия за изучаване на майчин език.

Култура, спорт и туризъм

• Организиране на общински, областни и международни културно-масови прояви по ежегоден календарен план.
• Методическа помощ и осигуряване на финансови средства за читалищата в общината.

• Организиране на дейности свързани с културното многообразие и идентичност.
• Изготвяне на проекти за опазването, популяризирането на достъп до недвижимите културни паметници: „Асара“ - с. Башево, „Калето“ -   гр. Ардино, крепостта при с. Боровица и други.
• Разширяване на дейността на Общински музей - Ардино по изучаване, популяризиране и опазване на недвижимото и движимо културно наследство.
• Приоритетно развитие на туризма в общината. Продължаване на дейностите по изграждането на туристическата инфраструктура.

• Подпомагане на настоятелствата за поддържане и ремонт на религиозно-култови сгради - джамии, месчити, църквата в гр. Ардино и гробищните паркове.

• Организиране на спортно-състезателна дейност по ежегоден спортен календар с общинско, местно и международно значение.

• Подпомагане на дейността на спортните клубове, чрез ремонт и поддържане на спортната база и финансово осигуряване на дейността им.

Социални дейности

Предвид демографската ситуация в община Ардино, социално-икономическите условия и географски дадености, ще бъдат положени усилия за продължаване на предоставяните социални услуги. Ще бъдат създадени нови социални услуги, които ще се предоставят в общността, като  център за настаняване от семеен тип за възрастни хора и център за настаняване на възрастни хора с различни увреждания.

Здравеопазване

• Създаване на организационни и финансови предпоставки за нормалното функциониране на МБАЛ - Ардино, като лечебно заведение за болнична медицинска помощ, разположено в отдалечен, рисков планински район.

• Участие на община Ардино в реализирането на проект по ОП „Региони в растеж“ за изграждане и ремонт на сградния фонд, цялостно оборудване и обзавеждане по изискванията на медицинския стандарт за спешна медицинска помощ.

• Предприемане на мерки за допълнително материално стимулиране на лекари за заемане на свободните практики за извънболнична медицинска помощ в селата.

• Организиране на скрининги с МБАЛ и специализираните болници за профилактика на различни видове заболявания.

Развитие на общинската икономика
• Осъществяване на партньорство и сътрудничество с малкия и среден бизнес. Приемане на местна нормативна уредба в съответствие със законовата уредба за подпомагане и развитие на бизнеса. 

• Изграждане на бизнес-информационен център със сдружение „Клъстер ИКТ“ - София.
• Реализиране на стратегия за местно развитие по подхода „Лидер“, съвместно със сдружение МИГ - Ардино и община Джебел.
• Актуализиране на наредбата за насърчаване на инвестициите в община Ардино.
• Реализиране на дейностите в горския стопански план за общинските гори за създаване на заетост, подпомагане на населението и пълноценно оползотворяване на горските ресурси.
• Приоритетно предоставяне на общински земи и пасища за развитие на животновъдството и растениевъдството на потенциални земеделски производители.
• Предоставяне на урегулирани поземлени имоти по регулационния план на Ардино и индустриална зона за разкриване на малки производства.
• Търсене на инвеститори за инвестиции в община Ардино съвместно с побратимените общини Нилюфер и Картал и сдруженията за култура и сътрудничество.

Административно обслужване

Общинска администрация, кметства и звена
• Спазване на законовата уредба и рационално изразходване на финансовите средства от бюджета на общината при пълна прозрачност, насочени към всички населени места и към цялото население на общината.

• Подобряване на качеството на обслужването на населението чрез повишаване на компетентността и капацитета на общинските служители.
• Атестиране на служителите в Общинска администрация и звената с цел повишаване на професионалната им квалификация, компетентност и култура на обслужване.
• Информационно обслужване на населението на община Ардино чрез общинския вестник „Ардински глас“ и интернет страницата на общината.
• Осъществяване на добро взаимодействие и сътрудничество с държавните институции и неправителствените организации.
• Участие на гражданското общество при разрешаването на проблемите в общината.
• Организиране на трансгранично сътрудничество с общини от Европейския съюз.
• Поддържане и укрепване на добрите приятелски отношения с побратимените общини. 
ІV. ДЕЙНОСТИ ЗА ПОСТИГАНЕ НА ОСНОВНИТЕ ЦЕЛИ
1.Повишаване на квалификацията на служителите на общинска администрация чрез обучения, осигуряване на консултации, организиране на атестации, за по-качествено и културно обслужване на населението.






Срок: постоянен 

2.Организиране и участие в регионални, национални и международни форуми за обмяна на опит и коопериране. Подобряване на координацията и взаимодействието между институциите за прилагане на местната политика.






Срок: периодически 

3.Осигуряване на „Обслужване на едно гише” за населението и бизнеса за комплексно административно обслужване в общината.






Срок:  2017 година
4.Поддържане на дейността на общинска администрация в съответствие с европейските стандарти и норми на качество - ISO – 9001-2008.





Срок: постоянен
5.Коректно прилагане на Харта на клиента и стандарти за административно обслужване на гражданите.






Срок: постоянен
6.Създаване на предпоставки за по-добра комуникационна среда в община Ардино. Въвеждане на интернет – услуги, осигуряване на необходимите компютри за служителите на общинска администрация и кметствата.






Срок: 2016-2019 година
7.Изграждане на техническа инфраструктура за осигуряване на достъп на хора с увреждания на обществени места.

Срок: 2016-2019 година
8.Закупуване на съвременна медицинска апаратура за нуждите на МБАЛ “Ардино” ЕООД. Оборудване на лаборатории.
Срок: 2016-2019 година
9.Подобряване на образователната структура на населението в общината с акцент върху професионалното обучение на младите хора.






Срок: 2016-2019 година
10.Оптимално функциониране на мрежата на общинските училища, детски градини и обслужващи звена. Поддържане и ремонт на сградния фонд.

Срок: постоянен
11.Подпомагане на дейността на народните читалища чрез осигуряване на субсидии за дейността им и подобряване на материалната база. Ежегодно приемане на планове за развитие на читалищната дейност.





Срок: постоянен
12.Поддържане и ремонт на религиозно-култови сгради – джамии, църквата в гр.Ардино.

Срок: постоянен
13.Стимулиране на спортната дейност и подобряване на инфруструктурата на територията на общината, организиране на дейността на клубовете в съответствие с ЗЮЛНС, ЗФС и Националната стратегия за спорт.






Срок: постоянен
14.Участие на общината в националните програми за повишаване на заетостта.






Срок: постоянен
15.Разработване и реализация на проекти, насочени към създаване на предпоставки за задържане на населението в общината.






Срок: постоянен
16.Усъвършенстване на системата за социално обслужване чрез социалните услуги „Защитено жилище”, „Дневен център за възрастни с увреждания”, Център за обществена подкрепа, Обществена трапезария.





Срок: постоянен
17.Създаване, развитие и поддържане на оптимална среда, устойчиви механизми и добри практики за повишаване благосъстоянието и опазване на правата на детето. Изготвяне на проекти за интеркултурно образование и възпитание по ОП „Човешки ресурси”, ОП „Наука и образование за интелигентен растеж“





Срок: 2016-2019 година
18.Опазване на околната среда чрез изграждане на регионално депо за отпадъци за ТБО гр.Кърджали и претоварна станция с.Светулка.






Срок: 2016-2019 година
19.Реализиране на проект подобряване на туристическата инфраструктура на територията на община Ардино по ОП „Регионално развитие”, социализация на природните и исторически, туристически обекти в община Ардино, формиране на местен туристически продукт, осигуряващ „разпознаваемост” на общината на туристическия пазар, развитие на съпътстващи туристически услуги (транспортни, хотелски, развлекателни и др.) в съответствие с международните стандарти. Подобряване на качеството на туристическото обслужване.






Срок: 2016-2019 година
20.Изграждане на канализации за отпадни води, колектор,  ПСОВ в   гр. Ардино,  с.Бял Извор и група населени места.






Срок: 2016-2019 година
21.Приключване на дейностите по изграждане на разделна канализация в с.Жълтуша и реализиране на втори етап.






Срок: 2016-2019 година
22.Реализация на проект „Укрепване на бреговете на река Ардинска и възстановяване на речни прагове с цел предотвратяване на наводнения” по ОП „Регионално развитие”.






Срок: 2016-2019 година
23.Предприемане на мерки и  реализиране на съвместни екологични проекти с общините, разположени по поречието на река Арда. Премахване на нерегламентираните сметища на територията на общината.






Срок: постоянен
24.Благоустрояване на населените места в общината.






Срок: 2016-2019 година
25.Текущо поддържане на уличното осветление в града и населените места.

Срок: постоянен
26.Реконструкция и разширяване на водопроводната мрежа във всички населени места на общината.






Срок: 2016-2019 година 

27.Реконструкция и разширяване на канализационната мрежа в общината – Ардино, Бял Извор, Жълтуша, Падина, Млечино, Горно Прахово, Боровица.






Срок: 2016-2019 година
28.Жилищно строителство и подобряване на състоянието на старите жилищни сгради в общината. Въвеждане на енергийна ефективност на многофамилните жилищни сгради.





Срок: 2016-2019 година
29.Обновявяване на зелените площи в общината, изграждане на паркинги, ограничаване на автомобилния трафик в населените места.






Срок: 2016-2019 година
30.Усъвършенстване на пътно-транспортната инфраструктура на територията на общината.






Срок: 2016-2019 година
31.Реализиране на проект „Стратегия за местно развитие за териториите на общините Ардино и Джебел” по ОС 4 “Подхода ЛИДЕР” от ПРСР.



            Срок: 

32.Разширяване на връзките на общината със съседните общини и община от държава член на Европейския съюз.






Срок: 2016-2019 година
33.Осъществяване на контакти със стратегически инвеститори търсещи нови инвестиционни пазари.






Срок: постоянен
34.Разработване и реализиране на програмата за отдаване на концесия на подходяща цена на недвижими имоти с цел стимулиране на местната икономика и привличане на инвестиции.






Срок: постоянен
35.Стимулиране на диверсификацията на местните производства и предприемане на мерки за сертифициране на производството и продуктите.






Срок: 2016-2019 година
36.Провеждане на обучителни семинари, относно изискванията за екологично производство, условията на Европейския пазар, повишаване на пазарните умения и агротехническата култура на земеделските производители.






Срок: 2016-2019 година
37.Подпомагане на внедряването на нови сортове и породи в растениевъдството и животновъдството.






Срок: постоянен
38.Подобряване на съществуващата и изграждане на нова спомагателна инфраструктура, свързана със земеделието, горското стопанство, животновъдството и екотуризма.






Срок: постоянен
39.Замяна на традиционните енергоемки, ел. уреди с енергоспестяващи. Осъществяване на дейности по енергийна ефективност на сгради общинска собственост. Приемане на програма за енергийна ефективност.





Срок: 2016-2019 година
V. ОЧАКВАНИ РЕЗУЛТАТИ

1. Подобряване на качеството на предоставяните услуги на населението от страна на общината.
2. Подобряване на качеството на живот на населението чрез оптималното функциониране на социалната инфраструктура и подобряването на техническата инфраструктура.

3. Привличане на инвеститори в общината и създаване на условия за развитие на малкия и среден бизнес. Създаване на трайна заетост и намаляване на нивото на безработицата.

4. Развитие на община Ардино в сферата на туризма, селското и горското стопанство.

5. Запазване на екологичното състояние на общината чрез опазването на компонентите на природната среда.

6. Развитие на трансграничното сътрудничество по опазването на природата, устойчивия туризъм и подобряване на териториалното сближаване.

РЕСМИ МУРАД
Кмет на община Ардино    
__________________________________________________________________

Република България, област Кърджали                                                                                     

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg

